Yoshlar tadbirkorligini hamda ularning bandligini taʼminlashga qaratilgan biznes loyihalarni qoʻllab-quvvatlash tizimini takomillashtirish chora-tadbirlari toʻgʻrisida
(resolution, 2026-02-13)

Yoshlarni tadbirkorlikka keng jalb etish, ularning startap va biznes loyihalari, gʻoya va tashabbuslarini amalga oshirish uchun qulay sharoitlar yaratish, ichki va tashqi bozorlarda raqobatbardosh mahsulotlar ishlab chiqarish hamda xizmatlar koʻrsatish faoliyatini ragʻbatlantirish, shuningdek, yoshlarga qoʻshimcha ish oʻrinlarini yaratishga yoʻnaltirilgan tadbirkorlik loyihalarini qoʻllab-quvvatlash orqali ularning bandligini taʼminlash tizimini takomillashtirish maqsadida: 1. Investitsiyalar, sanoat va savdo vazirligining Yosh tadbirkorlarni qoʻllab-quvvatlash jamgʻarmasi negizida Yoshlar ishlari agentligi (keyingi oʻrinlarda – Agentlik) huzurida davlat muassasasi shaklida Yoshlar tadbirkorligini rivojlantirish davlat maqsadli jamgʻarmasi (keyingi oʻrinlarda – Jamgʻarma) tashkil etilsin. 2. Quyidagilar: Yoshlar tadbirkorligini rivojlantirish davlat maqsadli jamgʻarmasining asosiy vazifalari 1-ilovaga muvofiq; Yoshlar tadbirkorligini hamda ularning bandligini taʼminlashga qaratilgan biznes loyihalarni qoʻllab-quvvatlash tizimini takomillashtirish boʻyicha chora-tadbirlar rejasi 2-ilovaga muvofiq; Yoshlar tadbirkorligini hamda ularning bandligini taʼminlashga qaratilgan biznes loyihalarni qoʻllab-quvvatlash instrumentlari (keyingi oʻrinlarda – qoʻllab-quvvatlash instrumentlari) roʻyxati 3-ilovaga muvofiq tasdiqlansin. 3. Belgilansinki, Jamgʻarma mablagʻlari quyidagi manbalar hisobidan 100 million AQSH dollari ekvivalentiga teng summaga yetkaziladi: Davlat budjetidan 2025-yilda ajratiladigan 200 milliard soʻm miqdoridagi mablagʻlar; Investitsiyalar, sanoat va savdo vazirligi Yosh tadbirkorlarni qoʻllab-quvvatlash jamgʻarmasining qoldiq mablagʻlari hamda ushbu jamgʻarma hisobidan tuzilgan shartnomalar boʻyicha olinadigan mablagʻlar; xalqaro moliya institutlari, xorijiy hukumat moliya tashkilotlari, xorijiy banklar va boshqa xalqaro moliya tashkilotlarining mablagʻlari; jismoniy va yuridik shaxslarning, shu jumladan, Oʻzbekiston Respublikasi norezidentlarining homiylik xayriyalari; Jamgʻarma mablagʻlarini tijorat banklari depozitlariga belgilangan tartibda joylashtirishdan tushadigan daromadlar; qonunchilik hujjatlari bilan taqiqlanmagan boshqa manbalar. 4. Shunday tartib oʻrnatilsinki, unga muvofiq: a) biznes loyihalarni saralash va moliyaviy qoʻllab-quvvatlashga tavsiya qilish hamda Jamgʻarma faoliyatini samarali tashkil etish uchun oʻz sohasida yuqori natijalarga erishgan hamda samarali faoliyat yuritib kelayotgan 20 nafar tadbirkordan va ekspertlardan iborat tarkibda jamoatchilik asosida faoliyat yurituvchi kengash (keyingi oʻrinlarda – Kengash) tuziladi. Bunda Kengash aʼzolari tarkibining kamida 30 foizi yosh tadbirkorlar orasidan shakllantiriladi hamda Kengashga Agentlik direktori raislik qiladi; b) Kengash aʼzolarining kamida 50 foizidan koʻproq ovozini toʻplagan biznes loyihalar (shu jumladan, ijaraga olingan obyektda faoliyat yuritayotgan) saralab olingan hisoblanadi va Jamgʻarma resurslari hisobidan qoʻllab-quvvatlanadi (bundan 3-ilovadagi roʻyxatning 6-bandida nazarda tutilgan qoʻllab-quvvatlash instrumenti mustasno); v) Jamgʻarma faoliyati belgilangan tartibda tasdiqlangan xarajatlar smetasiga asosan Kengash aʼzolarining kamida toʻrtdan uch qismidan iborat koʻpchilik (malakali koʻpchilik) ovozi bilan har yili tasdiqlanadigan Jamgʻarma daromadlarini shakllantirish manbalari hamda mablagʻlarning qoʻllab-quvvatlash instrumentlari kesimida yoʻnaltirilishini nazarda tutuvchi moliyaviy reja asosida tashkil etiladi. Bunda: zaruratga koʻra mazkur yillik moliyaviy rejaga Kengash aʼzolarining xuddi shunday koʻpchilik ovozi bilan qabul qilinadigan qarori asosida belgilangan tartibda oʻzgartirish kiritilishi mumkin; moliyaviy yil yakuni boʻyicha Jamgʻarma direktori tomonidan Kengashga batafsil hisobot taqdim etiladi; g) Jamgʻarma resurslari hisobidan qarorlar, bayonnomalar, topshiriq xati va boshqa hujjatlar asosida tadbirkorlik subyektlari, nodavlat tashkilotlar hamda jismoniy shaxslar loyihalarini toʻgʻridan-toʻgʻri moliyalashtirishga yoʻl qoʻyilmaydi; d) Jamgʻarma resurslari hisobidan ajratilgan mablagʻlar yuzasidan hisobotlar, shu jumladan, qoʻllab-quvvatlash instrumentlari va loyihalar kesimida ajratilgan mablagʻlar toʻgʻrisidagi maʼlumotlar Jamgʻarma tomonidan Yoshlar ishlari agentligining rasmiy veb-saytida eʼlon qilib boriladi; e) mazkur qaror qabul qilingunga qadar tuzilgan va amalda boʻlgan Yosh tadbirkorlarni qoʻllab-quvvatlash jamgʻarmasi mablagʻlarini tasarruf etish bilan bogʻliq shartnomalar boʻyicha Investitsiyalar, sanoat va savdo vazirligining huquq va majburiyatlari Jamgʻarmaga oʻtkaziladi. Bunda Surxondaryo viloyati yoshlar sanoat va tadbirkorlik zonalaridagi loyihalarni moliyalashtirish Jamgʻarma tomonidan Oʻzbekiston Respublikasi Prezidentining 2023-yil 21-dekabrdagi “Surxondaryo viloyatida yoshlar tadbirkorligini qoʻllab-quvvatlashga doir chora-tadbirlar toʻgʻrisida”gi PQ-400-son qarorida belgilangan tartibda hamda uning 1-bandida koʻzda tutilgan mablagʻlarning moliyalashtirilmagan qismi doirasida amalga oshiriladi; j) 3-ilovadagi qoʻllab-quvvatlash instrumentlari boʻyicha aniqlashtiruvchi qoʻshimcha shartlar va qoidalar Vazirlar Mahkamasi qarorlari asosida belgilanishi mumkin. 5. Belgilab qoʻyilsinki, 3-ilovadagi qoʻllab-quvvatlash instrumentlari roʻyxatining 6-bandida nazarda tutilgan instrument asosida Jamgʻarma tomonidan qarz ajratish 2025–2026-yillarda tajriba-sinov tariqasida amalga oshiriladi va moliyalashtirish uchun 30 milliard soʻm yoʻnaltiriladi. Bunda: a) mazkur qoʻllab-quvvatlash instrumenti boʻyicha loyihalar alohida hisobvaraq orqali moliyalashtirilib, qaytgan mablagʻlar oʻrnatilgan tartibda yangi loyihalarga yoʻnaltiriladi; b) belgilangan talablarga muvofiq keladigan va Kengash aʼzolarining kamida toʻrtdan uch qismidan iborat koʻpchilik (malakali koʻpchilik) ovozi bilan saralab olingan biznes loyihalar (shu jumladan, ijaraga olingan obyektda faoliyat yuritayotgan loyihalar) mazkur qoʻllab-quvvatlash instrumenti orqali moliyalashtiriladi; v) Jamgʻarma tomonidan ushbu qoʻllab-quvvatlash instrumenti orqali ajratilgan mablagʻlarning maqsadli foydalanilishi doimiy monitoring qilib boriladi hamda ajratilgan mablagʻlarni qaytarish boʻyicha zaruriy choralar koʻriladi; g) Agentlik tomonidan har chorakda mazkur qoʻllab-quvvatlash instrumenti boʻyicha loyihalarga ajratilgan qarz mablagʻlarining oʻz vaqtida qaytarilishi oʻrganib boriladi va natijalariga koʻra quyidagilarni toʻxtatish masalasi koʻrib chiqish uchun Kengashga kiritiladi: ajratilgan mablagʻlarning qaytarilmasligi xatarlari yuqori boʻlgan taqdirda ushbu instrument boʻyicha yangi loyihalarni moliyalashtirish; tegishli biznes loyiha uchun ajratilgan qarz mablagʻlarining qaytarilmasligi xavfi yuqori boʻlgan hollarda mazkur loyihani moliyalashtirish. 6. Belgilansinki: a) Jamgʻarma koʻmagida kamida 50 ming nafar yoshlarning bandligini taʼminlash va tadbirkorlikka jalb qilish uning faoliyatining asosiy samaradorlik koʻrsatkichi hisoblanadi; b) Jamgʻarma boshqaruv xodimlarining umumiy cheklangan soni 12 nafardan iborat boʻladi; v) Jamgʻarma direktori Kengash aʼzolari orasidan umumiy ovozlari sonining kamida toʻrtdan uch qismidan iborat koʻpchilik (malakali koʻpchilik) ovozi bilan aniqlanadi va Agentlik direktori tomonidan lavozimga tayinlanadi; g) Jamgʻarma xodimlari mehnatiga haq toʻlash razryadlari Agentlik markaziy apparati xodimlari uchun belgilangan razryadlardan bir pogʻona past miqdorda qoʻllanadi. Bunda: Jamgʻarma xodimlari mehnatiga haq toʻlashning boshqa shartlari boʻyicha Agentlik markaziy apparati xodimlari uchun belgilangan shartlar tatbiq etiladi; Jamgʻarma faoliyatini moliyalashtirish bilan bogʻliq barcha xarajatlar qonunchilik hujjatlari bilan unga yoʻnaltiriladigan mablagʻlar hisobidan amalga oshiriladi. 7. Agentlik, Qoraqalpogʻiston Respublikasi Vazirlar Kengashi va viloyatlar hokimliklarining 4-ilovadagi roʻyxatga muvofiq daryo, kanal va sohil boʻylarida xizmat koʻrsatish, koʻngilochar va dam olish maskanlarini tashkil etish boʻyicha biznes loyihalarni joylashtirish uchun oʻrnatilgan tartibda elektron onlayn auksion savdolariga chiqarish orqali yer uchastkalarini ajratish toʻgʻrisidagi taklifi maʼqullansin. Bunda ushbu roʻyxatda koʻzda tutilgan qishloq xoʻjaligiga moʻljallangan yer uchastkalari ularning yer fondi toifasi qonunchilikda belgilangan tartibda oʻzgartirilgandan soʻng ajratilishi inobatga olinsin. Qoraqalpogʻiston Respublikasi Vazirlar Kengashi, viloyatlar hokimliklari Agentlik bilan birgalikda uch oy muddatda 4-ilovadagi roʻyxatda nazarda tutilgan qishloq xoʻjaligiga moʻljallangan tegishli yer uchastkalarining yer fondi toifalarini oʻzgartirish yuzasidan Qishloq xoʻjaligiga moʻljallangan va oʻrmon fondi yerlarining yer fondi toifalarini oʻzgartirish masalalarini koʻrib chiqish boʻyicha Hukumat komissiyasiga belgilangan tartibda takliflar kiritsin. 8. Jamgʻarma 2025-yilda 3-ilovadagi qoʻllab-quvvatlash instrumentlari orqali Qoraqalpogʻiston Respublikasi, viloyatlar va Toshkent shahrida magistral, ichki yoʻllar boʻyi va jamoat joylarida (shu jumladan, sayilgohlar, turistik maskanlar, gastronomik va ijod koʻchalarida) kamida 1 mingta savdo va xizmat koʻrsatish shoxobchalarini tashkil etish choralarini koʻrsin. Bunda savdo va xizmat koʻrsatish shoxobchalari, shu jumladan, koʻchma savdo va xizmat koʻrsatish obyektlarini (nuqtalarini) tashkil etish uchun yer uchastkalari belgilangan tartibda onlayn auksion savdolariga chiqariladi. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: Soliq qoʻmitasi, Turizm qoʻmitasi, Kadastr agentligi, Avtomobil yoʻllari qoʻmitasi bilan birgalikda bir oy muddatda savdo va xizmat koʻrsatish shoxobchalari, shu jumladan, koʻchma savdo va xizmat koʻrsatish obyektlarini (nuqtalarini) joylashtirish sxemasini ishlab chiqsin; Mahallalarda yoshlar bilan ishlash masalalarini muvofiqlashtirish boʻyicha respublika komissiyasi (K. Kuranbayev) bilan birgalikda mazkur bandga muvofiq 1 mingta savdo va xizmat koʻrsatish shoxobchalari, shu jumladan, koʻchma savdo va xizmat koʻrsatish obyektlarini (nuqtalarini) joylashtirish uchun Qoraqalpogʻiston Respublikasi, viloyatlar va Toshkent shahri hududlari kesimida tegishli yer maydonlari onlayn auksion savdolariga chiqarilishini taʼminlasin. 9. Belgilab qoʻyilsinki: a) dastlabki bosqichda 5-ilovaga muvofiq tumanlarda, kelgusida boshqa hududlarda qishloq xoʻjaligi yerlari ajratilgan yoshlarga xizmat koʻrsatuvchi qishloq xoʻjaligi kooperativlari ushbu qarorda nazarda tutilgan instrumentlar asosida qoʻllab-quvvatlanadi; b) Jamgʻarma tomonidan Oʻsimliklar karantini va himoyasi agentligi bilan birgalikda xorijiy tillarni oʻzlashtirgan yoshlar kelgusida ularni qishloq xoʻjaligi yerlari ajratilgan yoshlar mahsulotlarini eksport qilish jarayoniga keng jalb etish maqsadida qisqa muddatli kurslarda oʻqitiladi; v) Oʻzbekiston Respublikasi Prezidentining 2024-yil 5-apreldagi “Yoshlarga yer ajratish orqali ularning daromadlarini oshirish va bandligini taʼminlash, shuningdek, yangi yer maydonlarini oʻzlashtirish chora-tadbirlari toʻgʻrisida”gi PQ-153-son qaroriga muvofiq ijaraga berilgan yer maydonlarida yuqori daromad keltiruvchi qishloq xoʻjaligi mahsulotlarini yetishtirib, kamida 100 million soʻm miqdorida daromad olgan yoshlarni qoʻllab-quvvatlash boʻyicha quyidagi tartib joriy etiladi: 2022 — 2024-yillarda aholiga dehqon xoʻjaligini tashkil etish uchun ajratilgan yer maydonlari toʻliq xatlovdan oʻtkaziladi va samarasiz foydalanish natijasida oʻrnatilgan tartibda tuman hokimligi zaxirasiga qaytarilgan boʻsh yer maydonlari dehqonchilik qilish uchun qonunchilikka muvofiq onlayn auksion savdolari orqali ajratiladi; ijaraga berilgan yer maydonlarida yetishtirilgan qishloq xoʻjaligi mahsulotlarini saqlash, qayta ishlash, qadoqlash boʻyicha biznes loyihalar tijorat banklari orqali moliyaviy qoʻllab-quvvatlanadi; mahsulotlar hosildorligini oshirish, yangi navlarni yaratish, agrotexnik tadbirlarni amalga oshirish va mahsulotlarni sotish uchun mutaxassislarni jalb qilishga koʻmaklashiladi. 10. Agentlikning Jamgʻarmaga ajratiladigan mablagʻlar hisobidan Jamgʻarma huzurida masʼuliyati cheklangan jamiyat shaklida ustav fondi 10 million AQSH dollari ekvivalentiga teng boʻlgan yoshlarning istiqbolli startap loyihalarini moliyalashtiradigan venchur jamgʻarma (keyingi oʻrinlarda – venchur jamgʻarma) tashkil etish toʻgʻrisidagi taklifiga rozilik berilsin. 11. Belgilansinki: a) inkubatsiya yoki akseleratsiya dasturini muvaffaqiyatli yakunlagan yoki startap loyihalarni qoʻllab-quvvatlash uchun oʻtkazilgan nufuzli tanlovlarda gʻolib (sovrindor) boʻlgan yoxud boshqa venchur jamgʻarmalaridan investitsiya jalb qilgan startap loyihalarga quyidagi yoʻnalishlar boʻyicha venchur jamgʻarma tomonidan 5 milliard soʻmgacha investitsiya ajratiladi: istiqbolda muvaffaqiyatga erishish salohiyati yuqori boʻlgan namunaviy modelni (MVP) ishlab chiqish jarayonidagi startap loyihaga — 500 million soʻmgacha; Oʻzbekiston bozorida muvaffaqiyatli joriy qilingan startap loyihaga — 2 milliard soʻmgacha; xorijiy bozorga chiqish imkoniyatiga ega boʻlgan startap loyihaga — 5 milliard soʻmgacha; b) Jamgʻarma tomonidan quyidagi xarajatlarni qoplash uchun subsidiya ajratiladi: istiqbolda muvaffaqiyatga erishish salohiyati yuqori boʻlgan startap gʻoyaning namunaviy modelini (MVP) yaratish darajasiga olib chiqish uchun xorijiy va mahalliy ekspertlar, mentorlar va trenerlarni jalb qilish bilan bogʻliq xarajatlarning 50 foizigacha, biroq 100 million soʻmdan oshmagan miqdorda; startap loyihalar boʻyicha oʻrnatilgan tartibda tasdiqlangan yoʻnalishlardagi oʻquv kurslarida oʻqish va sertifikat olish hamda nufuzli akseleratsiya va inkubatsiya dasturlarida ishtirok etish bilan bogʻliq xarajatlarning 50 foizigacha boʻlgan, biroq 20 ming AQSH dollari ekvivalentidan oshmagan miqdorda; patentlash hamda intellektual faoliyat natijalari va savdo belgilarini roʻyxatdan oʻtkazish. 12. Kengashga aʼzolarining kamida toʻrtdan uch qismidan iborat koʻpchilik (malakali koʻpchilik) ovozi bilan qabul qilinadigan qaroriga muvofiq quyidagi vakolatlar berilsin: biznes loyihalarning samaradorlik koʻrsatkichlari past boʻlgan hollarda tegishli qoʻllab-quvvatlash instrumentlari boʻyicha moliyalashtirishni toʻxtatish; xalqaro yuridik, auditorlik, investitsiya maslahatchilari, konsalting kompaniyalari, yuqori malakali mahalliy va xorijiy ekspertlar (konsultantlar)ni hamda mutaxassislarni shartnoma asosida Jamgʻarma faoliyatiga jalb etish; yoshlar oʻrtasida tadbirkorlikni ommalashtirish, yoshlar tadbirkorligi uchun qulay muhit yaratish bilan bogʻliq tadqiqotlarni oʻtkazish uchun ilmiy-tadqiqot muassasalariga toʻgʻridan-toʻgʻri shartnomalar asosida buyurtma berish. 13. Quyidagilar: a) Savdo-sanoat palatasi, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari: Jamgʻarma tomonidan qoʻllab-quvvatlanadigan biznes loyihalarning rivojlanishiga koʻmaklashish uchun shaxsan masʼul etib belgilansin; har chorakda yuqori qoʻshilgan qiymat yaratuvchi biznes loyihalarni moliyalashtirish uchun Jamgʻarmaga takliflar kiritib borsin; b) Korrupsiyaga qarshi kurashish agentligi mazkur qarorning 4-bandi “d” kichik bandiga muvofiq Jamgʻarma resurslari hisobidan ajratilgan mablagʻlar yuzasidan hisobotlar Agentlikning rasmiy veb-saytida oʻz vaqtida hamda toʻliq eʼlon qilib borilishini nazorat qilsin. 14. Agentlik: manfaatdor vazirliklar va idoralar bilan birgalikda uch oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin; har yili yil yakunlari boʻyicha bozor talabidan kelib chiqqan holda Jamgʻarma tomonidan biznes loyihalarni moliyalashtirish miqdorlari va shartlariga oʻzgartirishlar kiritish hamda boshqa qoʻllab-quvvatlash instrumentlarini joriy qilish yuzasidan takliflar kiritib borsin. 15. Mazkur qarorning ijrosini samarali tashkil qilishga masʼul va shaxsiy javobgar etib Yoshlar ishlari agentligi direktori A.Z. Saʼdullayev belgilansin. Qaror ijrosini muhokama qilib borish, masʼul vazirlik va idoralar hamda tashkilotlar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. Quyidagilar Yoshlar tadbirkorligini rivojlantirish davlat maqsadli jamgʻarmasining asosiy vazifalari hisoblanadi: yoshlar tadbirkorligini rivojlantirish hamda ularning bandligini taʼminlashga qaratilgan biznes loyihalar, shuningdek, yoshlar ishtirokidagi va qishloq xoʻjaligi yerlari ajratilgan yoshlarga xizmat koʻrsatuvchi qishloq xoʻjaligi kooperativlari loyihalarini (keyingi oʻrinlarda – biznes loyihalar) qoʻllab-quvvatlash; ichki va tashqi bozorlarda talab koʻp boʻlgan yuqori qoʻshilgan qiymatli mahsulotlar ishlab chiqarish va xizmatlar koʻrsatish sohasidagi biznes loyihalarni moliyalashtirish; kooperatsiya aloqalari asosida yoshlar tomonidan qishloq xoʻjaligi mahsulotlari ishlab chiqarishni (xizmatlar koʻrsatishni) rivojlantirish orqali biznes loyihalarga koʻmaklashish; startap, raqamli, innovatsion, yashil va resurs tejamkor tamoyillar hamda yondashuvlarga asoslangan biznes loyihalarni qoʻllab-quvvatlash; yoshlar ishtirokida shakllanib kelayotgan milliy brendlarni yanada rivojlantirishga koʻmaklashish; biznes loyihalarni tijorat va xizmat koʻrsatish binolari (maydonlari) bilan qonunchilik hujjatlarida belgilangan tartibda taʼminlash; inkubatsiya yoki akseleratsiya dasturini muvaffaqiyatli yakunlagan hamda startap loyihalarni qoʻllab-quvvatlash uchun oʻtkazilgan nufuzli tanlovlarda gʻolib (sovrindor) boʻlgan startap loyihalarni moliyalashtirish; yoshlarning istiqbolda muvaffaqiyatga erishish salohiyati yuqori boʻlgan startap gʻoyalarining namunaviy modelini (MVP) yaratish, xalqaro inkubatsiya yoki akseleratsiya dasturlarida ishtirok etishini moliyaviy qoʻllab-quvvatlash; Oʻzbekistonda faoliyat yuritayotgan kichik va oʻrta tadbirkorlik subyektlarini tizimli rivojlantirish, ularni yirik biznes darajasigacha olib chiqish, milliy brendlarni xalqaro bozorlarga olib chiqish maqsadida “BIZCOMBINATOR” loyihasini amalga oshirish. T/rQoʻllab-quvvatlash chorasiTaqdim etuvchi tashkilot / moliyalashtirish manbaiQoʻllab-quvvatlash chorasi taqdim etiladigan subyektlarFoydalanish muddatiI. Kreditlar ajratish*1.Yoshlar tadbirkorligini rivojlantirish davlat maqsadli jamgʻarmasi (keyingi oʻrinlarda — Jamgʻarma) resurslari hisobidan tadbirkorlik loyihalariga** tijorat banklari orqali Markaziy bank asosiy stavkasidan 4 foizlik punkt yuqori stavkada 100 million soʻmgacha imtiyozli kreditlar ajratish.“Biznesni rivojlantirish banki” ATB, AT “Aloqabank”, tijorat banklari / Jamgʻarma1. Yakka tartibdagi tadbirkorlik subyekti sifatida faoliyat yurituvchi yosh fuqarolar.2. Dehqonchilik va hunarmandchilik faoliyati bilan shugʻullanadigan yoshlar.3. Ijtimoiy soliq toʻlagan oʻzini oʻzi band qilgan yosh fuqarolar.4. Taʼsischisi yosh fuqaro boʻlgan yuridik shaxs tashkil etgan holda faoliyat yurituvchi tadbirkorlik subyektlari.2 yillik imtiyozli davr bilan 7 yilgachaBunda loyiha xususiyatidan kelib chiqib, kreditning 50 foizgacha qismi aylanma mablagʻlarni toʻldirish uchun ochiq kredit liniyasi asosida har 12 oyda soʻndirish sharti bilan 24 oygacha muddatga ajratilishi mumkin.Har 1 yilda soʻndirish sharti bilan 5 yilgacha2.Jamgʻarma resurslari hisobidan tadbirkorlik loyihalariga tijorat banklari orqali Markaziy bank asosiy stavkasidan 4 foizlik punkt yuqori stavkada 100 mln soʻmdan yuqori, biroq 500 mln soʻmdan oshmagan miqdorda imtiyozli kreditlar ajratish.1. Yakka tartibdagi tadbirkorlik subyekti sifatida faoliyat yurituvchi yosh fuqarolar.2. Dehqonchilik va hunarmandchilik faoliyati bilan shugʻullanadigan yoshlar.3. Taʼsischisi yosh fuqaro boʻlgan yuridik shaxs tashkil etgan holda faoliyat yurituvchi tadbirkorlik subyektlari.2 yillik imtiyozli davr bilan 7 yilgacha3.Jamgʻarma resurslari hisobidan tadbirkorlik loyihalariga tijorat banklari orqali Markaziy bank asosiy stavkasidan 4 foizlik punkt yuqori stavkada 500 mln soʻmdan yuqori, 5 milliard soʻmgacha imtiyozli kreditlar ajratish.1. Taʼsischisi yosh fuqaro boʻlgan tadbirkorlik faoliyati bilan shugʻullanuvchi yuridik shaxslar.2. Yaratiladigan ish oʻrinlarining kamida 50 foiziga yoshlarni ishga joylashtirishni nazarda tutuvchi loyihani amalga oshiruvchi yuridik shaxs tashkil etgan holda faoliyat koʻrsatuvchi kichik tadbirkorlik subyektlari.2 yillik imtiyozli davr bilan 7 yilgacha4.Jamgʻarma resurslari hisobidan minitraktor, kultivator, agrotexnik tadbirlarni amalga oshirish, mahsulotlarni saralash, saqlash, qayta ishlash, qadoqlash uskunalarini xarid qilish va sugʻorish tizimlari (quduqlar burgʻilash) loyihalari uchun qishloq xoʻjaligi kooperativlariga tijorat banklari orqali Markaziy bank asosiy stavkasidan 4 foizlik punkt yuqori stavkada 5 milliard soʻmgacha imtiyozli kreditlar ajratish.1.Aʼzolarining uchdan ikki qismidan koʻprogʻini yoshlar tashkil etuvchi qishloq xoʻjaligi kooperativlari.2. Oʻzbekiston Respublikasi Prezidentining 2024-yil 5-apreldagi “Yoshlarga yer ajratish orqali ularning daromadlarini oshirish va bandligini taʼminlash, shuningdek, yangi yer maydonlarini oʻzlashtirish chora-tadbirlari toʻgʻrisida”gi PQ-153-son qaroriga muvofiq qishloq xoʻjaligi yerlari ajratilgan yoshlarga xizmatlar koʻrsatuvchi qishloq xoʻjaligi kooperativlari. II. Kompensatsiyalar taqdim etish5.Oʻzbekiston Respublikasi Prezidentining 2023-yil 10-noyabrdagi “Kichik va oʻrta biznesni moliyaviy qoʻllab-quvvatlash tizimini takomillashtirish chora-tadbirlari toʻgʻrisida”gi PF-193-son Farmonida belgilangan tartib va shartlar asosida ajratiladigan kreditlar va lizinglar boʻyicha kompensatsiya taqdim etish.“Tadbirkorlikni rivojlantirish kompaniyasi” AJOʻzbekiston Respublikasi Prezidentining 2023-yil 10-noyabrdagi “Kichik va oʻrta biznesni moliyaviy qoʻllab-quvvatlash tizimini takomillashtirish chora-tadbirlari toʻgʻrisida”gi PF-193-son Farmonida belgilangan shartlarga javob beradigan tadbirkorlik subyektlari.3 yilgacha muddatgaIII. Jamgʻarma tomonidan qarz ajratish*** hamda startaplarni moliyaviy qoʻllab-quvvatlash6.Jamgʻarma tomonidan uning resurslari hisobidan tadbirkorlik faoliyati uchun bino va inshootlarni qurish, taʼmirlash, jihozlash, shuningdek, bino va inshoot, ishlab chiqarish faoliyati uchun xomashyo, texnologiya va asbob-uskunalarni sotib olish uchun bazaviy hisoblash miqdorining 10 ming baravarigacha miqdorda boʻlib-boʻlib toʻlash sharti bilan qarz ajratish.Jamgʻarma1. Taʼsischisi yosh fuqaro boʻlgan yuridik shaxs tashkil etgan holda faoliyat yurituvchi tadbirkorlik subyektlari.2. Yaratiladigan ish oʻrinlarining kamida 50 foiziga yoshlarni (shu jumladan, “Yoshlar daftari”ga kirganlarni) ishga joylashtirish boʻyicha loyihani amalga oshiruvchi yuridik shaxs tashkil etgan holda faoliyat yurituvchi tadbirkorlik subyektlari.Bunda roʻyxatning ushbu pozitsiyasida koʻzda tutilgan subyektlar:Tadbirkorlik subyektlarining barqarorlik reytingi shkalasi boʻyicha kamida “BB” (61 — 75 ball) koʻrsatkichga ega;ajratiladigan mablagʻ qiymatining 125 foizidan kam boʻlmagan miqdordagi mol-mulkni garov taʼminoti sifatida taqdim etgan;kamida 12 oydan ortiq muddat davomida faoliyat koʻrsatayotgan;xarid qilinadigan tovar va xizmatlar qiymatining toʻrtdan bir qismi miqdorida Jamgʻarma daromadini qoʻshgan holda ajratiladigan jami qarz mablagʻlarini teng ulushlarda boʻlib-boʻlib qaytarish yuzasidan kelishuvga erishilgan boʻlishi lozim.Hukumat qaroriga muvofiq roʻyxatning ushbu pozitsiyasida koʻzda tutilgan subyektlarga nisbatan qoʻshimcha talablar belgilanishi mumkin.1 yillik imtiyozli davr bilan 5 yilgacha muddatga7.Inkubatsiya yoki akseleratsiya dasturini muvaffaqiyatli yakunlagan yoki startap loyihalarni qoʻllab-quvvatlash uchun oʻtkazilgan nufuzli tanlovlarda gʻolib (sovrindor) boʻlgan yoxud boshqa venchur jamgʻarmalaridan investitsiya jalb qilgan: istiqbolda muvaffaqiyatga erishish salohiyati yuqori boʻlgan namunaviy modelni (MVP) ishlab chiqish jarayonidagi startap loyihaga — 500 million soʻmgacha;Oʻzbekiston bozorida muvaffaqiyatli joriy qilingan startap loyihaga — 2 milliard soʻmgacha;xorijiy bozorga chiqish imkoniyatiga ega startap loyihaga — 5 milliard soʻmgacha investitsiya ajratiladi.Venchur jamgʻarma / JamgʻarmaStartap loyihani amalga oshirish istagini bildirgan oʻn sakkiz yoshga toʻlgan va oʻttiz yoshdan oshmagan Oʻzbekiston Respublikasi fuqarosi keyinchalik yuridik shaxs tashkil etgan holda yoki taʼsischi yosh boʻlgan yuridik shaxs maqomidagi tadbirkorlik subyekti. -8.Istiqbolda muvaffaqiyatga erishish salohiyati yuqori boʻlgan startap gʻoyaning namunaviy modelini (MVP) yaratish darajasiga olib chiqish uchun xorijiy va mahalliy ekspertlar, mentorlar va trenerlarni jalb qilish bilan bogʻliq xarajatlarning 50 foizigacha boʻlgan qismini, biroq 100 million soʻmdan oshmagan miqdorda qoplab berish.JamgʻarmaStartap loyihani amalga oshirish istagini bildirgan oʻn sakkiz yoshga toʻlgan va oʻttiz yoshdan oshmagan Oʻzbekiston Respublikasi fuqarosi.-9.Startaplar boʻyicha oʻrnatilgan tartibda tasdiqlangan yoʻnalishlardagi oʻquv kurslarida oʻqish va sertifikat olish hamda nufuzli akseleratsiya va inkubatsiya dasturlarida ishtirok etish bilan bogʻliq xarajatlarning 50 foizigacha boʻlgan, biroq 20 ming AQSH dollari ekvivalentidan oshmagan miqdorda toʻlab berish.JamgʻarmaStartap loyihani amalga oshirish istagini bildirgan oʻn sakkiz yoshga toʻlgan va oʻttiz yoshdan oshmagan Oʻzbekiston Respublikasi fuqarosi.Bunda yoʻnalishlar roʻyxati Startap ekotizimini rivojlantirish boʻyicha muvofiqlashtiruvchi kengash tomonidan tasdiqlanadi.-10.Yoshlar texnoparki va oliy taʼlim tashkilotlarida Tadqiqot va ishlanma markazlarida (R&D center) sinovdan oʻtkazish uchun saralab olingan istiqbolli loyihalarga namunaviy model (MVP) yaratish xarajatlarining 50 foizigacha qismi, biroq 50 ming AQSH dollaridan oshmagan miqdordagi xarajatlar uchun mablagʻ ajratish.JamgʻarmaBunda har yili saralab olingan 10 tagacha istiqbolli loyihalar uchun mablagʻ ajratiladi.-11.Startap-studiyalar, inkubatsiya va akseleratsiya markazlarini tashkil etish uchun 1 yillik imtiyozli davr bilan 5 yilgacha muddatga 5 milliard soʻmgacha foizsiz qarz (ssuda) ajratishJamgʻarmaYuridik shaxs tashkil etgan holda faoliyat yurituvchi tadbirkorlik subyektlari.Bunda qarz (ssuda) startap-studiyalar, inkubatsiya va akseleratsiya markazlarini tashkil etish boʻyicha reja Jamgʻarma kengashi tomonidan maʼqullanganda ajratiladi.1 yillik imtiyozli davr bilan 5 yilgacha muddatga12.Mahalliy inkubatsiya yoki akseleratsiya dasturlarida ishtirok etish bilan bogʻliq badal toʻlovlari uchun oyma-oy jami bazaviy hisoblash miqdorining 100 baravari miqdorigacha grant ajratish.JamgʻarmaStartap loyihani amalga oshirish istagini bildirgan oʻn sakkiz yoshga toʻlgan va oʻttiz yoshdan oshmagan Oʻzbekiston Respublikasi fuqarosi.Bunda toʻlovlar oyma-oy ajratiladi.-13.Yoshlarning startap loyihalarini patentlash hamda tadbirkorlik bilan bogʻliq intellektual faoliyat natijalari va savdo belgilarini roʻyxatdan oʻtkazish xarajatlarini qoplab berish.JamgʻarmaOʻn sakkiz yoshga toʻlgan va oʻttiz yoshdan oshmagan Oʻzbekiston Respublikasi fuqarosiga startap loyihalarini patentlash hamda tadbirkorlik bilan bogʻliq intellektual faoliyat natijalari va savdo belgilarini roʻyxatdan oʻtkazish xarajatlarini tasdiqlovchi hujjatlar asosida qoplab beriladi.-14.“Yosh tadbirkorlar” chempionatining eng yaxshi 100 tagacha biznes va startap loyihalarining har biriga 1 milliard soʻmgacha investitsiya kiritish.Venchur jamgʻarma / JamgʻarmaOʻtkazish tartibi Yoshlar tadbirkorligini rivojlantirish davlat maqsadli jamgʻarmasi kengashi tomonidan tasdiqlanadigan “Yosh tadbirkorlar” chempionatining eng yaxshi 100 tagacha biznes va startap loyihalariga investitsiya kiritiladi.-15.“Yosh tadbirkorlar” chempionati natijalari boʻyicha startap va biznes loyihalarni brendga aylantirish maqsadida moliyaviy va marketing xizmatlari boʻyicha ekspertlarning xarajatlarini toʻlash uchun bazaviy hisoblash miqdorining 100 baravarigacha miqdorda mablagʻ ajratish.Jamgʻarma“Yosh tadbirkorlar” chempionati natijalari boʻyicha gʻolib yoki sovrindor boʻlgan startap va biznes loyihalari egalari.-16.Oʻzbekiston bozorida muvaffaqiyatli joriy qilingan va xorijiy bozorga chiqish imkoniyatiga ega biznes loyihalarga ulush kiritish va 5 milliard soʻmgacha investitsiya ajratish.JamgʻarmaTaʼsischisi yosh fuqaro boʻlgan yuridik shaxs tashkil etgan holda faoliyat yurituvchi tadbirkorlik subyektlari.-17.Olis va chekka hududlardagi mahallalarda xorijiy tillarga oʻqitish boʻyicha taʼlim xizmatlari koʻrsatishni tashkil etish uchun bazaviy hisoblash miqdorining 320 baravarigacha miqdorda foizsiz qarz (ssuda) ajratish.Jamgʻarma1. Qarz ajratishda quyidagi talablar belgilanadi:yakka tartibdagi tadbirkor boʻlgan yosh fuqaro yoki yuridik shaxs boʻlgan tadbirkorlik subyektining yosh taʼsischisi xorijiy tillar boʻyicha kamida S1 darajadagi milliy yoki unga tenglashtirilgan mos darajadagi xalqaro tan olingan sertifikatni olganiga ikki yildan oshmagan boʻlishi;qarz oluvchi subyektlar bilan Jamgʻarma ijro etuvchi organi oʻrtasida affillanganlik holati boʻlmasligi.2. Qarz quyidagi subyektlarga ajratiladi:yakka tartibdagi tadbirkorlik subyekti sifatida faoliyat yurituvchi yosh fuqarolarga;ustav fondi (ustav kapitali)ning kamida 50 foizi qarz ajratilishi vaqtida yosh boʻlgan Oʻzbekiston Respublikasi fuqarosiga (fuqarolariga) tegishli boʻlgan yuridik shaxs tashkil etgan holda faoliyat yurituvchi tadbirkorlik subyektlariga. 6 oylik imtiyozli davr bilan 3 yilgacha muddatga